तुमसर रोड जंक्शन रेल्वे स्थानक

तुमसर रोड जंक्शन किंवा तुमसर रोड रेल्वे स्थानक (स्टेशन कोड: TMR ) हे महाराष्ट्राच्या भंडारा जिल्ह्यातील महत्वाचे रेल्वे स्थानक आहे. हे स्थानक तुमसर शहराला व आजूबाजूच्या गावण भारतातील बहुतेक सर्व प्रमुख शहरांशी जोडते. 'तुमसर-तिरोडी-कटंगी-बालाघाट' आणि 'नागपूर-तुमसर-गोंदिया रायपुर' हे दोन लोहमार्ग तुमसर रोड जंक्शन रेल्वे स्थानकसशी जोडलेले आहेत. उपरोक्त दोन्ही लोहमार्गावरून जाणाऱ्या अनेक 'प्रवासी,मेल-एक्स्प्रेस, जलद (सुपरफास्ट )' इत्यादी गाड्या तुमसर रोड स्थानकात थांबतात. तुमसर रोड रेल्वे स्थानक तुमसर शहरापासून ५ किमी अंतरावर आहे.

 इतिहास 
या स्थानकातून जाणाऱ्या संपूर्ण रेल्वे मार्गिकेचे विद्युतीकरण झाले आहे. गोंदिया-भंडारा रोड विभागाचे १९९०-९१ मध्ये विद्युतीकरण करण्यात आले. तुमसर रोड स्टेशन हे विद्युतीकरणाच्या भंडारा रोड-गोंदिया या दोन रेल्वे स्थानाकांच्या मध्ये स्थित आहे.

 महत्त्वाच्या गाड्यांची यादी 
गाडी क्रमांकनावकधी११०३९ / ११०४०महाराष्ट्र एक्सप्रेसरोज१८०२९ / १८०३०शालिमार एक्सप्रेसरोज१८२४० /शिवनाथ एक्सप्रेसरोज१८२३७ /छत्तीसगड एक्सप्रेसरोज१८२३९ /गेवरा रोड-नागपूर शिवनाथ एक्सप्रेस२२६१९ /तिरुनेलवेली-बिलासपूर एक्सप्रेस१२४०९रायगड- हजरत निजामुद्दीन गोंडवाना एक्सप्रेस१२८०७समता एक्सप्रेस१२१०६विदर्भ एक्सप्रेसरोज१२१३०आझाद हिंद एक्सप्रेसरोज१२८३४हावडा-अहमदाबाद सुपरफास्ट एक्सप्रेसरोज१२८१०हावडा मुंबई मेल ( नागपूर मार्गे)रोज२२६४७ / २२६४८कोरबा कोचुवेली एक्सप्रेस१२८५५बिलासपूर-नागपूर इंटरसिटी एक्सप्रेस०८२६८रायपुर एक्सप्रेस स्पेशल१८१०९ / १८११०इतवारी-टाटानगर एक्सप्रेसतिरोडी-तुमसर रोड डेमू०८७४३इतवारी-गोंदिया मेमू स्पेशलइतवारी-तिरोडी पॅसेंजर स्पेशल०८२८२तिरोडी-इतवारी पॅसेंजर स्पेशल

 समस्या आणि आव्हान 
तुमसर, मोहाडी व गोंदिया जिल्ह्यातील तिरोडा तालुक्याचा सीमावर्ती भाग, तसेच मध्यप्रदेश राज्याच्या दक्षिणेकडील गावांतील नागरिक या स्थानकाचा मोठ्या प्रमाणात वापर करत आहेत; पण या स्थानकात बहुतांश गाड्यांचे थांबे नाहीत. वाढत्या लोकसंख्येबरोबर तुमसर रोड रेल्वे स्थानकावरही काही समस्या आणि आव्हाने निर्माण झाली आहेत.

 प्रमुख समस्या 

 अस्वच्छता: वाढत्या गर्दीचा परिणाम हा स्थानकातील 'स्वच्छता आणि सुव्यवस्था' राखण्यावर होत आहे.
 अपुरे प्लॅटफाॅर्म: तुमसर रोड जंक्शन स्थानकात सध्या ५ प्लॅटफाॅर्म आहेत.

 प्रमुख आव्हाने 

 प्रमुख प्रस्ताव 
तुमसर रेल्वे स्थानकाच्या संदर्भात विविध विचारवंत आणि भंडारा जिल्ह्यातील प्रवासी संघटना यांनी पुढील प्रस्ताव ठेवले आहेत.

 तुमसर रोड-तुमसर टाऊन-रामटेक रेल्वेमार्ग

स्वातंत्र्याच्या सात दशकांनंतर बहुप्रतिक्षित रामटेक-तुमसर टाऊन रेल्वे मार्गाच्या २०१६ मध्ये सर्वेक्षणाला हिरवी झेंडी मिळाली होती. यासाठी ६५ लाखांचा निधी मंजूर करण्यात आला आहे होता. हा रेल्वे मार्ग तिरोडी-कटंगी-बालाघाट मार्गाला जोडण्याचा रेल्वेचा प्रस्ताव होता. परंतु अद्यापही या कामाच्या बाबतीत हालचाली दिसत नाहीत.

 अमृत भारत स्थानक योजनेत समावेश

तुमसर रोड रेल्वेस्थानकाचा अमृत भारत स्थानक योजनेत समावेश झाला. या योजनेच्या माध्यमातून दोनही रेल्वेस्थानकाचा चेहरामोहरा बदलणार आहे. रेल्वे स्थानक अतिशय देखणे व निटनेटके राहणार आहे. प्रवाशांसाठी आरोग्य सुविधा वृद्ध व दिव्यांग प्रवाशांसाठी विशेष सुविधा, सीसीटीव्ही कॅमेरे, रेल्वे स्थानकावर एटीएमची सुविधा, प्रवाशांसाठी प्रतीक्षालय, शुद्ध पाणी आणि रेल्वे कर्मचान्यासाठी अत्याधुनिक सदनिका बांधण्यात येणार आहे.

 संदर्भ 

वर्ग:भंडारा जिल्ह्यामधील रेल्वे स्थानके
वर्ग:महाराष्ट्रामधील रेल्वे जंक्शन स्थानके